《同庆知府李公》
元代·刘麟瑞

诸公耿耿抱精忠，炎运将灰日不东。北戍躐陵群盗衄，西陲震荡列城空。

香凝燕寝荣何在，鼎沸鱼游计已穷。玉石俱焚天亦泣，千年谁为忆高风。

作者简介：元南丰（今江西南丰）人，号如村。刘埙次子。英宗至治间，以追思宋末仗义死节之士，搜讨遗事，赋五十律，成《昭忠逸咏》四卷。后其乡人赵景良采入所编《忠义集》中。